**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 14 – 10 – 2022**

 **ΑΜΑΡΟΥΣΙΟΥ Αρ. Πρ.: 232**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax: 2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**Προς: Διεύθυνση Π. Ε. Β΄ Αθήνας**

**Κοινοποίηση: Τα μέλη του Συλλόγου, ΔΟΕ, Συλλόγους Εκπ/κών Π. Ε. της χώρας, ΥΠΑΙΘ**

**Θέμα: « Για την άμεση και αυτοδίκαιη  ΜΟΝΙΜΟΠΟΙΗΣΗ εκπαιδευτικών ΕΙΔΙΚΗΣ ΑΓΩΓΗΣ που διορίστηκαν τον Αύγουστο του 2020, με την ολοκλήρωση της διετίας».**

**ΟΙ ΣΥΛΛΟΓΟΙ ΕΚΠ/ΚΩΝ Π. Ε., ΤΗΣ Β ΔΙΕΥΘΥΝΣΗΣ Π. Ε. ΑΘΗΝΑΣ, ΑΜΑΡΟΥΣΙΟΥ, «Γ. ΣΕΦΕΡΗΣ» και «Ο ΠΕΡΙΚΛΗΣ» ΚΑΛΟΥΜΕ ΣΕ ΠΑΡΑΣΤΑΣΗ ΔΙΑΜΑΡΤΥΡΙΑΣ την Τρίτη 18 – 10 – 2022 στις 13:30 στην**

**έδρα της Δ/νσης Π. Ε. Β΄ Αθήνας (Λεωφόρος Κηφισιάς 20, Μαρούσι)**

Σύμφωνα με το νόμο 4589/2019  οι νεοδιόριστοι μετά το πέρας δύο ετών, κατά τα οποία θεωρούνται δόκιμοι, μονιμοποιούνται.

Επιπλέον, σύμφωνα με το έγγραφο 107693/E 2 /01- 07 - 2016 του Υπουργείου Παιδείας που εκδόθηκε για να ρυθμίσει τις σχετικές διαδικασίες, η μονιμοποίηση των νεοδιόριστων γίνεται αυτοδίκαια. «Αυτόματα» δηλαδή μετά τη συμπλήρωση των 2 ετών ευδόκιμου πραγματικής εκπαιδευτικής υπηρεσίας, η εκάστοτε Διεύθυνση Εκπαίδευσης θα πρέπει να εκδώσει διαπιστωτική πράξη μονιμοποίησης του μέχρι πρότινος δόκιμου υπαλλήλου της.

Η διαδικασία κατά το παραπάνω έγγραφο προβλέπει ότι η σχετική πράξη μονιμοποίησης εκδίδεται από τον Διευθυντή Εκπαίδευσης, κατόπιν πρότασης του οικείου περιφερειακού υπηρεσιακού συμβουλίου μέσα σε δύο (2) μήνες από τη συμπλήρωση της δοκιμαστικής υπηρεσίας.

Η δοκιμαστική περίοδος των νεοδιόριστων έληξε στις 19 – 8 – 2022, επομένως η διαπιστωτική πράξη μονιμοποίησης οφείλει να εκδοθεί το αργότερο  έως τις 19 – 10 – 2022.

Κατόπιν όλων αυτών ο Σύλλογος Εκπ/κών Π. Ε. Αμαρουσίου καλεί το ΠΥΣΠΕ Β΄ Αθήνας και τον Διευθυντή Εκπαίδευσης να προχωρήσουν άμεσα τις σχετικές διαδικασίες για την μονιμοποίηση όλων των συναδέλφων Ειδικής Αγωγής που διορίστηκαν  τον Αύγουστο του 2020 και υπηρετούν στη Δ/νση Π. Ε. Β΄ Αθήνας.

Ενημερωτικά αναφέρουμε ότι τη διαδικασία μονιμοποίησης έχουν ήδη ολοκληρώσει οι διευθύνσεις Α/βάθμιας εκπαίδευσης Α΄ και Γ΄ Αθήνας, Αν. Αττικής και άλλες της επαρχίας (Σάμος, Χίος, Πιερία).

Θεωρούμε υποχρέωση και ευθύνη του ΠΥΣΠΕ της Β Δ/νσης Π. Ε. Αθήνας να προχωρήσει άμεσα στη μονιμοποίηση των συναδέλφων. Απαιτούμε να λυθεί άμεσα το θέμα.

**ΟΙ ΣΥΛΛΟΓΟΙ ΕΚΠ/ΚΩΝ Π. Ε., ΤΗΣ Β ΔΙΕΥΘΥΝΣΗΣ Π. Ε. ΑΘΗΝΑΣ, ΑΜΑΡΟΥΣΙΟΥ, «Γ. ΣΕΦΕΡΗΣ» και «Ο ΠΕΡΙΚΛΗΣ» ΚΑΛΟΥΜΕ ΣΕ ΠΑΡΑΣΤΑΣΗ ΔΙΑΜΑΡΤΥΡΙΑΣ την Τρίτη 18 – 10 – 2022 στις 13:30 στην**

**έδρα της Δ/νσης Π. Ε. Β΄ Αθήνας (Λεωφόρος Κηφισιάς 20, Μαρούσι)**

